कांग्रेस प्रवक्ता प्रियंका चर्तुवेदी ने यहां पार्टी के जिला मुख्यालय तिलक हाल में पत्रकारों से कहा कि प्रधानमंत्री नरेंद्र मोदी ने अपने पूंजीपति मित्र की निजी कंपनी को फायदा पहुंचाने के लिए देश के साथ धोखा किया। वर्ष 2012 में कांग्रेस के नेतृ़त्व वाली संयुक्त प्रगतिशील गठबंधन (संप्रग) सरकार ने वायुसेना की जरूरत के अनुसार 126 विमानों के लिए सौदा किया था जिसके मुताबिक सार्वजनिक क्षेत्र की कंपनी हिन्दुस्तान एयरोनाटिक्स लिमिटेड (एचएएल) को टेक्नोलॉजी ट्रान्सफर होनी थी।